22/05/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 12 de maio de 2020, polo que se somete a información pública a solicitude de outorgamento das autorizacións administrativas previa e de construción dunha instalación de transporte de enerxía eléctrica na provincia de A Coruña

Expediente: IN407A 2019/147-1 Solicitante/promotor: RED ELECTRICA DE ESPAÑA, SAU Denominación: Ampliación subestación 220 kV Eirís: posicións de liña Abegondo (entrada/saída). Termo municipal: A Coruña. Primeiro. Por Resolución do 11/07/2011, a entón nomeada Dirección Xeral de Industria, Enerxía e Minas outorgou a RED ELECTRICA DE ESPAÑA, SAU a autorización administrativa e a aprobación do proxecto de execución da instalación de transporte secundario de enerxía eléctrica emprazada no termo municipal de A Coruña denominada Subestación Eirís: reforma para 220/15 kV (expediente IN407A 2008/74-1). Segundo. Con data 30/12/2013, a xefatura territorial da Consellería de Economía, Emprego e Industria de A Coruña emitiu a autorización de explotación da antedita subestación. Terceiro. Con data 12/08/2019 o promotor presentou a solicitude de outorgamento das autorizacións administrativas previa e de construción acompañada do preceptivo proxecto de execución da infraestrutura Ampliación subestación 220 kV Eirís: posicións de liña Abegondo redactado por técnico competente, no que se desenrolan os aspectos técnicos da instalación de referencia e no que se inclúen as correspondentes memoria, plans, presuposto e separatas, tal e como se dispón nos artigos 123 e 130 do Real Decreto 1955/2000, do 1 de decembro, e das declaracións responsables subscritas polo técnico proxectista, de competencia para a redacción do mesmo conforme ao anexo XIX do decreto 51/2011, do 17 de marzo (DOG nº 61, do 01/04/2011) e de cumprimento da normativa de aplicación nos termos dispostos no artigo 53.1. b) da Lei 24/2013, do 26 de decembro, do Sector Eléctrico. Para a súa tramitación asinóuselle o número de expediente administrativo IN407A 2019/147-1. - Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). - Lei 40/2015, do 1 de outubro, do réxime xurídico do sector público (BOE nº 236, do 02/10/2015). - Lei 24/2013, do 26 de decembro, do Sector Eléctrico (BOE nº 310, do 27/12/2013). - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE nº 310, do 27/12/2000). - Resolución do 19 de febreiro de 2014, da Consellería de Economía e Industria, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). - Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25/01/2018). - Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017). Obxecto da instalación: conexión da subestación 400/220 kV Abegondo (expediente IN407A 2018/214-1) coa subestación 220 kV Eirís mediante da LAT 220 kV DC Abegondo-Eirís (expediente IN407A 2018/216-1) conformando, coa conseguinte incorporación ao mallado da rede de transporte, unha actuación de apoio á distribución de enerxía eléctrica para garantir o subministro á cidade de A Coruña e provincia. - Construción e equipamento das posicións P7 e P8, emprazadas en interior de edificio de formigón existente montado ao efecto (tecnoloxía GIS) ocupando un espazo xa previsto no proxecto Subestación Eirís: reforma para 220/15 kV (expediente IN407A 2008/74-1), mediante da instalación de dous (2) módulos prefabricados baixo envolvente metálica (celas blindadas) con illamento en SF6, para a entrada/saída da LAT 220 kV DC Abegondo-Eirís, infraestrutura esta que non é obxecto do presente acordo. - Ampliación da rede existente das canles de tránsito entrada/saída na subestación dos condutores eléctricos (galerías). - Orzamento: 2.234.148 €. - Localización das instalacións: Subestación 220 kV Eirís, Avenida de Monelos. A Coruña. Termo municipal de A Coruña. Todas aquelas persoas ou entidades que se consideren afectadas poderán examinar o expediente e presentar as alegacións que estimen pertinentes no prazo de vinte (20) días contados a partires do día seguinte ao da última publicación deste acordo, nas seguintes dependencias:  Servizo de Enerxía e Minas da Xefatura Territorial da Consellería de Economía, Emprego e Industria, sita na rúa Vicente Ferrer nº 2-2º andar, 15071 (A Coruña). Infórmase que, de conformidade coas disposicións adicionais terceira e cuarta do Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o cómputo dos prazos reiniciarase no momento en que perda vixencia o estado de alarma declarado pola dita disposición ou as súas eventuais prórrogas. A Coruña, 12 de maio de 2020 O xefe territorial Isidoro Martínez Arca